นายแพทย์ธวัช กล่าวต่อไปว่า แหล่งที่จะมีการแพร่ระบาดของโรคมือเท้าปาก คือสถานที่ที่มีเด็กมารวมกัน ไม่ว่าจะเป็นสถานเลี้ยงเด็ก โรงเรียน และสถานที่สำคัญคือ ครอบครัว ซึ่งหากมีเด็กในครอบครัวป่วยด้วยอาการไข้หรืออาการของโรคมือเท้าปาก ขอให้แยกเด็กออกจากกัน ไม่ให้เล่นคลุกคลีกันเพื่อป้องกันการแพร่ระบาด เนื่องจากโรค นี้สามารถติดต่อไปยังเด็กคนอื่นที่อาศัยอยู่ในครอบครัวเดียวกันได้ นอกจากนี้ควรที่จะสังเกตอาการเริ่มต้นด้วยเพราะโรคมือเท้าปากโดยทั่วไปจะมีไข้ต่ำๆ ไม่สูง แต่ในรายที่รุนแรง นั้น พบว่าจะมีไข้สูงเหมือนโรค ไข้เลือดออกหรือไข้หวัดนก ซึ่งจะต้องเฝ้าระวังอย่างใกล้ชิดด้านนายแพทย์ไพจิตร วราชิต อธิบดีกรมวิทยาศาสตร์การแพทย์ กล่าวว่า การเพาะเชื้อเพื่อตรวจวินิจฉัยว่า นักเรียนโรงเรียนกรุงเทพคริสเตียนเสียชีวิตจากโรคมือเท้าปาก จากเชื้อเอนเทอโรไวรัส 71 หรือไม่ หลังจากเพาะเชื้อในห้องปฏิบัติการจนถึงวันนี้ พบว่า มีการเปลี่ยนแปลงเกิดขึ้น คาดว่าอีก 5 วันจะสามารถบอกได้ว่า ผู้เสียชีวิตเป็นโรคมือเท้าปาก จากเชื้อเอนเทอโรไวรัส 71 เชื้อไวรัสค็อคแซ็คกี่ (Coxsackievirus) และเอ็คโคไวรัส (Echovirus) ทั้งนี้โรคมือเท้าปากเกิดจากเชื้อ 3 ชนิด ได้แก่ เชื้อเอ็นเทอโรไวรัส 71 (Enterovirus 71) ไวรัส (Coxsackievirus) และเอ็คโคไวรัส (Echovirus) ในปี 2549 ได้ทำการตรวจเพาะเชื้อผู้ป่วยโรคมือเท้าปาก 5 ราย ซึ่งเกิดจากเชื้อเอ็นเทอโรไวรัส 71 นอกจากนี้ยังได้ทำการเพาะเชื้อตรวจสอบสายพันธุ์พบว่าเป็นสายพันธุ์เดียวกันกับที่เกิด ขึ้นในประเทศสิงคโปร์มาเลเซียในปี 2540 และได้ทำการศึกษาในเชิงลึกถึงอาการป่วย ที่รุนแรงขึ้นว่ามีปัจจัยจากอะไรนายแพทย์ไพจิตร กล่าวต่อไปว่า ในปี 2541 มีการระบาดของโรคมือเท้าปากที่ ไต้หวันทำให้มีผู้ผู้ป่วยประมาณ 120,000 คน และมีผู้เสียชีวิต กว่า 70 คน ในส่วนของประเทศไทยพบว่ามีโรคมือเท้าปากตั้งแต่ในปี 2541 แต่ไม่มีผู้เสียชีวิต แต่การระบาด ในปีนี้ เกิดจากเชื้อที่มีความรุนแรงคือเอ็นเทอโรไวรัส 71 มีโรคแทรกซ้อนที่อาจเกิดขึ้น เกี่ยวข้องกับก้านสมองและเป็นแหล่งควบคุมหัวใจทำให้ล้มเหลว น้ำท่วมปอด ขณะนี้ยังไม่ มียารักษาเฉพาะ ต้องรักษาตามอาการ ส่วนวัคซีนนั้นประเทศไต้หวันกำลังทำการวิจัย
โรคมือเท้าปากเกิดขึ้นในประเทศใด 
ไต้หวัน